གསུམ།སློབ་གསོའི་ཐད་ནམ་ཡང་གློད་མི་རུང་བའི་སྲུང་བྱ་ཞིག་ཡོད་པ་དེ་ནི་སངས་རྒྱས་ཀྱི་རྗེས་ལ་ཕྱོགས་པ་དེ་རེད།དགེ་འདུན་ནི་ནང་ཆོས་དར་ཁྱབ་བྱེད་པའི་བདག་པོ་ཡིན་པ་དང་ནང་ཆོས་དར་མིན་གྱི་གཞི་རྩའང་ཡིན་པ་རེད།དགེ་འདུན་པའི་རྒྱུ་སྤུས་ཀྱིས་ཐད་ཀར་དུ་ནང་ཆོས་དར་ཁྱབ་ཀྱི་མྱུར་ཚད་དང་རྒྱུ་སྤུས་ལ་རག་ལས་ཡོད།སྤྱི་ཚོགས་སྟེང་གི་མི་རྣམས་ཀྱིས་བལྟས་ན་དགེ་འདུན་ནི་སངས་རྒྱས་ཆོས་ལུགས་ཀྱི་ཚབ་བྱེད་མི་སྣ་རེད།དེ་བས་ནང་ཆོས་དར་ཁྱབ་ལ་བྱས་རྗེས་འཇོག་དགོས་པ་མ་ཟད་ངེས་པར་དུ་ནང་ཆོས་ལ་སྣང་བརྙན་ཡག་པོ་ཞིག་ཀྱང་སྐྲུན་དགོས།དགེ་འདུན་པའི་ཆེད་ལས་སློབ་གསོ་ཇེ་ལེགས་སུ་གཏོང་བ་དང་།གཞུང་ལུགས་ཀྱི་ཡོན་ཚད་མཐོ་རུ་འདེགས་པ།ཕྱོགས་ཡོངས་ཀྱི་སྤུས་ཀ་ཇེ་ལེགས་སུ་གཏོང་རྒྱུ་ནི་ནང་ཆོས་ལ་སྐྱ་བའི་འཇིག་རྟེན་གྱི་ངན་ཆགས་ཀྱི་ཤན་ཞུགས་པ་སེལ་བྱེད་ཀྱི་ཐབས་གལ་ཆེན་ཞིག་རེད།